### Beslutning

Godkendt.

### Sagsfremstilling

## Resume og sagens baggrund

Kommunen har modtaget supplerende ansøgning om støtte til at renovere det bevaringsværdige [adresse], Søbakken 7. Administrationen fremlægger ansøgningen til udvalgets drøftelse og beslutning om støtte fra puljen til nedrivning og renovering, jf. lov om byfornyelse, i henhold til ministeriets tilsagn.

Sagen om støtte til renovering af Forsamlingshuset blev behandlet på Teknik- og Miljøudvalgets møde den 7. september 2023. Der er nu modtaget en supplerende ansøgning om støtte til at udskifte vinduer i [adresse], mens man har frafaldet tilsagn om støtte til nyt tegltag fra tidligere ansøgning, da det dækkes fra anden side.

## **Indstillinger**

Chefen for Plan, Byg og Miljø indstiller, at der meddeles supplerende støttetilsagn til at renovere [adresse], Søbakken 7, Ulstrup på [adresse].

## **Behandling**

Teknik- og Miljøudvalget.

## Sagsfremstilling

*Tidligere støttetilsagn*Teknik- og Miljøudvalget har i september 2023 meddelt foreløbigt tilsagn til følgende opgaver på ejendommen:

• Etablering af handicapegnet toilet
• Nyt tegltag med undertag og isolering
• Udskiftning af vinduer i store sal mod syd og nord

I alt er der givet et foreløbigt støttetilsagn på kr. 640.000 ekskl. moms.

Efterfølgende har Bestyrelsen for [adresse] ændret ansøgningen, idet man udtager støtte til opgaven med at udskifte taget. Det skyldes, at man modtaget tilsagn om støtte fra anden side under vilkår af, at pågældende fond får mulighed for at bidrage med fuld dækning af omkostning ved udskiftning af taget.

Derfor modtog kommunen ny tidsplan og revideret budget for de to andre opgaver, der er meddelt foreløbig støtte til. Budgettet er baseret på de billigste af to håndværkertilbud:

• Etablering af handicapegnet toilet 159.850 kr. ekskl. moms
• Udskiftning af vinduer i store sal mod syd og nord 161.000 kr. ekskl. moms

I alt støtteberettiget udgift 320.850 kr. ekskl. moms.

Administrationen meddelte på dette grundlag tilsagn om støtte på 50 % af den støtteberettigede udgift dog maksimalt kr. 160.425 ekskl. momstil etablering af handicaptoilet og udskiftning af vinduer i store sal.

Den meddelte støtte til etablering af nyt tegltag, undertag og isolering frafaldes.

*Supplerende ansøgning om støttetilsagn*Administrationen har i vedlagte notat (bilag 1) behandlet ansøgning om supplerende støtte til renovering af [adresse], Søbakken 7, Ulstrup.

Ansøgningen omhandler støtte til at udskifte yderligere seks vinduer i [adresse], jf. vedlagte ansøgning, bilag 3. Med ansøgningen ønsker man at erstatte tilsagn om støtte til udskiftning af tegltaget med udskiftning af vinduerne i den Lille Sal samt to vinduer på 1. sal i gavlen mod syd, idet man herved opnår et mere harmonisk udseende på alle facader og gavle af bygningen samt en energimæssig forbedring. De eksisterende vinduer er ikke udtjente, men de forventes solgt til forretning med genbrugsbyg.

Det ansøgte er i overensstemmelse med lokalplan nr. 3.1-1 for Ulstrup By, og vinduer til [adresse] udføres som de oprindelige vinduer. Loftsrummet mod syd er ikke en del af det oprindelige Forsamlingshus, men vinduerne udføres med afsæt i eksisterende vinduer i stueetagen mod syd.

Ansøgningen indeholder bilag med tilbud på opgaven, tegningsbilag af nye vinduer, samt budget for opgaven, jf. bilag 3.

Der er indhentet to tilbud fra tømrermestre på udførelse af arbejdet med indkøb og montering af de seks vinduer. Det billigste tilbud er på 67.500 kr. ekskl. moms, hvorefter der budgetteres inkl. uforudsete udgifter med et støtteberettiget beløb på kr. 77.000 ekskl. moms.

Administrationen anbefaler, at der som ved tidligere tilsagn om støtte til at renovere bevaringsværdige bygninger ydes 50 % af de støtteberettigede udgifter. [adresse] på 50 % af byggesum, afrundet til hele antal tusinde, kr. 39.000 ekskl. moms som maksimalt beløb efter godkendelse af regnskab, hvilket meddeles ansøger.

Teknik- og Miljøudvalget er af kommunalbestyrelsen tildelt kompetencen til at træffe beslutning efter byfornyelsesloven om støttetilsagn**.**

## **Økonomiske konsekvenser**

Den statslige udgiftsramme udgør det tilskudsbeløb/refusion, som kommunen maksimalt kan få
udbetalt og som i 2023 svarer til 60% af de af kommunen afholdte udgifter. Kommunen skal
selv finansiere 40%.

Rest af den statslige udgiftsramme for 2023 vil herefter udgøre 3,12 mio.kr.

3.241.542 kr. - 60% af 160.425 kr.  = 96.255 kr. = 3.145.287 kr.

3.145.287 kr. - 60% af 39.000 kr. = 23.400 kr. = 3.121.887 kr.

Udgifterne afholdes af anlægsbevilling vedrørende indsatspuljen for 2023
Økonomistabens bemærkninger er indarbejdet i sagen.